Det værst tænkelige tidspunkt: Midt i morgenmyldretiden skete der et uheld i Limfjordstunnelen.

Nordjyllands Politi melder på sin Twitter-profil om færdelsuheld for kort tid siden i Limfjordstunnellen. Det er i E45-motorvejens sydgående retning, hvor syv biler er stødt sammen og kortvarigt har blokeret to vognbaner. - Det skete på grund tæt og langsom kørsel. Alle parter kunne dog køre fra stedet, men det var nødvendigt at spærre kortvarigt, siger Jesper Sørensen, vagthavende ved Nordjyllands Politi. Ingen tilskadekomne Som det fremgår, er der dog kun tale om materiel skade. Allerede klokken 8:30 kunne politiet også meddele trafikanterne, at alle vognbaner igen var farbare. Men grundet tidspunktet har det naturligvis skabt kødannelse på den nordjyske trafikåre.